ຣັດເຊຍ ປົກປ້ອງ ການໂຈມຕີ ທາງອາກາດ ຂອງຕົນ ໃນຊີເຣຍ
ທ່ານ Lavrov ກ່າວ​ຕໍ່​ບັນດາ​ນັກ​ຂ່າວ ​ໃນ​ນະຄອນ New York ວ່າ ທ່ານ​ບໍ່​ມີ​ຂໍ້​ມູນ​ເລີຍ ກ່ຽວກັບລາຍ​ງານຂ່າວ ທີ່ແຈ້ງວ່າ ການ​ໂຈມ​ຕີ​ທາງ​ອາກາດບາ​ງສ່ວນ​ ໄດ້​ຖືກ​ພົນລະ​ເຮືອນ.
ລັດຖະມົນຕີຕ່າງປະເທດ ຣັດເຊຍ ທ່ານ Sergei Lavrov ໄດ້ ປະຕິເສດຕໍ່ການກ່າວຫາທີ່ວ່າ ການໂຈມຕີທາງອາກາດ ຂອງ ຣັດເຊຍ ໃນຊີເຣຍນັ້ນ ແມ່ນແນເປົ້າໝາຍໃສ່ ນອກເໜືອໄປຈາກ ພວກຫົວຮຸນແຮງລັດອິສລາມ ທ່ານ Lavrov ກ່າວຕໍ່ບັນດານັກຂ່າວ ໃນນະຄອນ New York ວ່າ ລາຍງານຕ່າງໆເຫຼົ່ານັ້ນ ແມ່ນຂ່າວລື ທີ່ບໍ່ມີມູນຄວາມຈິງ ລາຍງານຂ່າວບາງກະແສທີ່ ແຈ້ງວ່າ ການໂຈມຕີທາງອາກາດບາງສ່ວນໄດ້ຖືກພົນລະເຮືອນນັ້ນ ທ່ານ Lavrov ໄດ້ກ່າວວ່າ ທ່ານບໍ່ມີຂໍ້ມູນເລີຍ ທ່ານໄດ້ໃຫ້ຄວາມເຫັນດັ່ງກ່າວ ຫຼັງຈາກເຂົ້າຮ່ວມກອງປະຊຸມ ກັບລັດ ຖະມົນຕີຕ່າງປະເທດ ສະຫະລັດ ທ່ານ John Kerry ໃນວັນພຸດວານນີ້ ທີ່ໄດ້ກ່າວວ່າ ກອງທັບຂອງ ສະຫະລັດ ແລະຣັດເຊຍ ຈະເຈລະຈາ ກັນ ໂດຍໄວເທົ່າທີ່ຈະໄວໄດ້ບາງທີອາດຈະແມ່ນໃນວັນພະຫັດມື້ນີ້ເພື່ອ ຫລີກເວັ້ນ ການປະເຊີນໜ້າກັນ ຢູ່ໃນຊີເຣຍ ຢູ່ທີ່ທຳນຽບຫ້າແຈ ໃນວັນພຸດວານນີ້ ລັດຖະມົນຕີກະຊວງປ້ອງກັນປະເທດ ສະຫະລັດ ທ່ານ Ash Carter ໄດ້ກ່າວວ່າ ການໂຈມຕີທາງອາກາດຂອງຣັດເຊຍໃນຊີເຣຍ ໄດ້ຖືກບໍລິເວນທີ່  ບໍ່ມີພວກລັດອະສລາມເລີຍ ທ່ານ Carter ເວົ້າວ່າ ແຫລ່ງຂ່າວໜຶ່ງຂອງທຳນຽບຫ້າແຈທີ່ບໍ່ປະສົງອອກຊື່ ກ່າວຕໍ່ວີໂອເອ ວ່າ ກຸ່ມຫົວຮຸນແຮງຈັດ ແມ່ນໂຮມຊຸມນຸມກັນ ຢູ່ໃນເມືອງ Raqqa ແລະ Aleppo ແລະ ຢູ່ໃນເມືອງ Deir al-Zour ທາງພາກຕາເວັນອອກຂອງຊີເຣຍ ໃນທາງກົງກັນຂ້າມ ພວກນັກລົບ ທີ່ຕໍ່ຕ້ານລັດຖະ ບານຂອງປະທານາທິບໍດີຊີເຣຍ ທ່ານ Bashar al-Assad ອື່ນໆນັ້ນ ແມ່ນຢູ່ໃນເມືອງ Homs ແຫລ່ງຂ່າວແຈ້ງວ່າ ເຊັ່ນດຽວກັນ ລັດຖະມົນຕີຕ່າງປະເທດຝຣັ່ງ ທ່ານ Laurent Fabius ກ່າວຕໍ່ບັນດາຜູ້ສື່ຂ່າວ ໃນນະຄອນ New York ວ່າ ມັນມີ  ວ່າ ການໂຈມຕີຂອງຣັດເຊຍນັ້ນ ບໍ່ແມ່ນ ແນເປົ້າໝາຍໃສ່ ກຸ່ມລັດອິສ ລາມ ທ່ານເວົ້າວ່າ  ຊຶ່ງເປັນຄຳຫຍໍ້ໃນພາສາອາຣັບ ທີ່ໝາຍເຖິງກຸ່ມລັດ ອິສລາມນັ້ນ ທ່ານຍັງໄດ້ຮຽກຮ້ອງໃຫ້ຣັດເຊຍ ໃຫ້ການພິ ສູດແກ່ເປົ້າ ໝາຍຕ່າງໆ ທີ່ຕົນ ໄດ້ທຳການໂຈມຕີ ຣັດເຊຍ ໄດ້ເລີ້ມຕົ້ນ ປະຕິບັດການ ໂຈມຕີທາງອາກາດ ໃນຊີເຣຍ ໃນວັນພຸດວານນີ້ ພຽງບໍ່ເທົ່າໃດຊົ່ວໂມງ ຫຼັງຈາກ ສະມາຊິກສະພາຣັດເຊຍ ໄດ້ອະນຸມັດ ໃຫ້ປະທານາທິບໍດີ Vladimir Putin ສົ່ງກອງກຳລັງທະຫານຣັດເຊຍ ໄປຍັງປະເທດດັ່ງກ່າວໄດ້